open-index/open-wikipedia-markdown huggingface dataset:
Այս զույգին ստեղծել է Աստված

«**Այս զույգին ստեղծել է Աստված**», բնօրինակ անվանումը՝ Rab Ne Bana Di Jodi,  — հնդկական սիրային կատակերգություն, ռեժիսոր Աձիտիա Չոպրա, նկարահանվել է հնդկերեն և թողարկվել է վարձույթի դեկտեմբերի 12-ին, 2008 թվականին։ Դրամարկղային հասույթը կազմել է 850 միլիոն ռուփի։ Նկարը զբաղեցրել է երկրորդ տեղը 2008 թվականին։

## Սյուժեն
Հարսանիքի օրը Տաանի, զոհվում է նրա փեսացուն և նրա ծնողները, իսկ իր հայրը ընկնում է հիվանդանոց սրտի նոպայով։ Մահամերձ հայրը խնդրում է աղջկան ամուսնանալ իր նախկին ուսանողի Սուրինդերայի հետ, ով եկել էր այդ օրը նրա մոտ։ Տաանիան հուսահատվելով իրեն շատ հարազատ մարդկանց մահից համաձայնվում է։ Տոնելով հարսանիքը, հաջորդ օրը նորապսակները գալիս են Ամրիտսար քաղաք, որտեղ ապրում և աշխատում է Սուրինդերը։

Սուրինդերը սիրահարվում է Տաանիին առաջին իսկ հայացքից և նրան շատ է անհանգստացնում, որ նա ոչ մի կերպ չի կարողանում վերականգնել ապրած վիշտը։ Նա աշխատում է անել ամեն ինչ, իր ուժեր սահմանում, որպեսզի ուրախացնի կնոջը։ Նույնիսկ վճարում է նրա դասընթացների համար՝ ժամանակակից պարերի։

Հենց առաջին դասին Տաանի հանդիպում է Ռաջի հետ, ով դառնում է նրա գործընկերը։ Սկզբում նա չի առաջացնում նրա համակրանքը, քանի որ իրեն պահում է ազատ և նրան թվում է թե ֆլիրտ է։ Սակայն աստիճանաբար հասկանալով, որ Ռաջը հոգով անմեղ և ռոմանտիկ տղա է, Տաանիան ավելի ու ավելի է կապվում նրա հետ:մ Ռաջը սիրո առաջարկություն է անում և առաջարկում փախչել նրա հետ եթե նա երջանիկ չէ իր ամուսնու հետ։ Տաանիան կանգնում է դժվար ըտրության առջև։

## Արտադրություն
Ըստ լուրերի Սոնամ Կապուրը անցել է հարցազրույց և համարվում էր գլխավոր դերակատարողներից մեկը Տաանիայի դերի համար։ Երգը «Haule Haule» նկարահանվել է երեք անգամ։ Շախրուխ Խանը մարմնավորել է իր պարային շարժումների մեծ մասը։ Ավելի ուշ նա ասեց, որ, իրեն անհարմար էր կրել կեղծամ և բեղ, այս երգը եղավ իր կարիերայի ամենապարզ նկարահանված կադրը։ Երգի պրիմերիան եղավ Շախրուխ Խանի ծննդյան օրը, նոյեմբերի 2-ին 2008 թվականի։ Ֆիլմի գովազդի համար Yash Raj Films ստուդիան մշակել է երկողմանի պոստեր, որտեղ պատկերված է Տաանիայի պարը Սուրինդերի և Ռաջի հետ։

## Մրցանակներ և նոմինացիաներ
* Filmfare Awards
* Producers Guild Film Awards
* IIFA Awards
* Stardust Awards

## Ծանոթագրություններ

## Արտաքին հղումներ
* Официальный сайт фильма 

Կատեգորիա:2000-ականների հինդի ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2008 ֆիլմեր
Կատեգորիա:Հնդկական ֆիլմեր
Կատեգորիա:Ֆիլմեր ամուսնության մասին
Հեզորեն մի՛ հանձնվիր այդ բարի գիշերին

**Հեզորեն մի՛ հանձնվիր այդ բարի գիշերին** (անգլ.՝ **Do not go gentle into that good night**), ուելսցի բանաստեղծ  Դիլան Թոմասի ամենահայտնի բանաստեղծությունը, որը գրված է վիլանտելլայի ձևով։ Բանաստեղծությունը առաջին անգամ տպագրվել է  *Botteghe Oscure* ամսագրում՝ 1951 թ.-ին, բայց գրվել է 1947 թ.-ին, երբ հեղինակը Ֆլորենցիայում էր՝ ընտանիքի հետ։ Բանաստեղծությունը 1952 թվականին լույս է տեսել Թոմասի նախկինում գրած պատմվածքների հետ «*In Country Sleep, And Other Poems»* ժողովածուի կազմում։

Ենթադրվում է, որ բանաստեղծությունը Թոմասը գրել է իր մահացող հոր համար, սակայն նրա հայրը չի մահացել մինչև 1952 թ.-ի Սուրբ ծնունդը։ Բանաստեղծության վերնագիրը հենց առաջին տողն է՝ «Հեզորեն մի՛ հանձնվիր այդ բարի գիշերին**»**, որը ընթացքում մի քանի անգամ կրկնվում է։ Մյուս կրկնվող հատվածը՝ «Ընդվզու՛մ, ընդվզու՛մ ընդդեմ մարող լույսին» է։ Բանաստեղծության մեջ գրողը դիմում է հորը՝ ընդվզելու հորդորով, քանի որ և՛ ինքը, և՛ հայրը դժվարին վիճակում են։

Բանաստեղծությունը դեռևս հեղինակային իրավունք ունի, բայց անգլերեն տեքստը հանրային հասանելի է poets.org հասցեում։ Հայերեն թարգմանել է Վահրամ Դանիելյանը. այն հասանելի է «Գրանիշի» կայքում։

## Ծանոթագրություններ

Կատեգորիա:1951 պոեմներ
Կանգ Սո Ռա

**Քանգ Սո Րա** (, ), հարավկորեացի դերասանուհի։

## Կենսագրություն
Քանգ Սո Րան առաջնաելույթ է արել մեծ էկրաններին 2009 թվականին «Չորրորդ դասի գաղտնիքը» սարսափ ֆիլմով։ Ճանաչությունը նրա մոտ եկավ ավելի ուշ  մի խումբ աշակերտների, ովքեր ապրում են 80- ականներում, մասին պատմող «Արևային» (Sunny) դեռահասների դրամայում։ Հետո նա նկարահանվել է մի շարք հեռուստասերիալներում, որոնցից են «Dream High 2» (2012) երաժշտական մյուզիքլը, «Զգույ՛շ հրեշ!» (2013) ընտանեկան դրաման, «Օտարերկրացի բժիշկը» (2014) բժշկական դրաման և Անհաջող կյանք դրաման, հիմնաված Յուն Թհե Հոյի նույնանուն մանհվայի վրա։ Քանգ Սո Րա նաև նկարահանվել է «Նորապսակներ» ռեալիթի շոուում, որում հայտնի մարդիկ դառնում են «նորապսակներ». նրա զուգընկերն է եղել Իթ Հըկը Super Junior բոյ բենդից։

## Ֆիլմագրություն
;Ֆիլմեր

;Հեռուստասերիալենր

;Տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
*  
*  
*  
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Մոնիկա Բոնվիչինի

**Մոնիկա Բոնվիչինի** (, ), իտալացի քանդակագործ, լուսանկարիչ, վիդեո արտիստ, Վիեննայի գեղարվեստի ակադեմիայի պրոֆեսոր։ Ակտիվ գործունեություն է ծավալում Իտալիայում, Գերմանիայում և ԱՄՆ-ում։

## Կենսագրություն
Մոնիկա Բոնվիչինին ծնվել է Վենետիկում։ Սովորել է Բեռլինի գեղարվեստի դպրոցում (Hochschule der Künste) և Կալիֆոռնիայի արվեստի ինստիտուտում (Կալիֆոռնիայի Վալենսիա շրջան)։ Նրա աշխատանքները ցուցադրվել են Բեռլինի բիենալեում (1998, 2003), Ստամբուլի բիենալեում (2003), Վենետիկի բիենալեում (2001, 2005, 2011 և 2015), անհատական ցուցադրություններ է ունեցել Փարիզի, Տոկիոյի պալատում (2002 ), Օքսֆորդի Ժամանակակից արվեստի պատկերասրահում (2003), Չիկագոյի արվեստի ինստիտուտում (2009), Բազելի գեղարվեստի թանգարանում (2009), Կասելի Ֆրիդերիցիան թանգարանում (2011), Մալագայի ժամանակակից արվեստի կենտրոնում (2011), Համբուրգի Deichtorhallen-ում (2012։

2003 թվականից Բոնվիչինին Վիեննայի գեղարվեստի ակադեմիայի քանդակագործության և կատարողական արվեստի ամբիոնի պրոֆեսոր է։  2012 թվականին Լոնդոնի «Էլիզաբեթ թագուհու օլիմպիական զբոսայգու» համար ստեղծել է «Run» լուսային տեղադրումը։ Բոնվիչինիի մեկ այլ քանդակ՝ «She Lies», գտնվում է Օսլոյի օպերային թատրոնի նավահանգստում։

Նրա մենագրություններից վերջինը տպագրել է Phaidon Press-ը (2014)։

Ստեղծագործությունները ցուցադրվում են Ցյուրիխի Պիտեր Կիլչման պատկերասրահում, Բեռլինի Կյոնինգ պատկերասրահում։

## Մրցանակներ
1999 թվականին Վենետիկի բիենալեում արժանացել է Ոսկե առյուծ մրցանակի, 2005 թվականին Բեռլինում Ազգային պատկերասրահի երիտասարդական մրցանակի, 2013 թվականին Բեռլինում՝ Rolandpreis արվեստի մրցանակի։ 2012 թվականին արժանացել է Իտալիայի պատվո շքանշանի։

## Մատենագիտություն
* Alexander Alberro, Janet Kraynak and Juliane Rebentisch, Monica Bonvicini, Phaidon Press, London, 2014.
* Harald Falkenberg, Susanne Titz and Bettina Steinbrügge, Monica Bonvicini: Disegni, Distanz, Berlin, 2012.
* Jan Verwoert, Matthias Mühling and Nikola Dietrich, Monica Bonvicini, DuMont, Cologne, 2009.
* Dan Cameron and Susanne von Falkenhausen, Monica Bonvicini, Hopefulmonster, Turin, 2000.

## Պատկերասրահ

Satisfy Me50624a.jpg|«Satisfy Me», 2010
Oslo Opera She Lies.jpg|«She Lies», 2010
The Glass Bathroom.jpg|«Don't Miss A Sec», 2004


## Նշումներ

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Իտալացի արվեստագետներ
Կատեգորիա:Իտալացի լուսանկարիչներ
Կատեգորիա:Իտալացի քանդակագործներ
Իսիդոր Միլեթացի

**Իսիդոր Միլեթացի** (; 442 Միլեթ, Բյուզանդիա - 537) — բյուզանդական մաթեմատիկոս և ճարտարապետ։

## Կենսագրություն
Ծնվել է 442 թվականին Բյուզանդիայի մաս կազմող Հոնիա պատմական երկրամասի Միլեթ քաղաքում։ 532-537 թվականներին, Հուստինիանոս I-ի հրամանով Անթեմիուս Թրալեսցու հետ միասին կառուցել է Սուրբ Սոֆիայի տաճարը։

## Աշխատանքներ
Իսիդորը հնարել էր մի գործիք  պարաբոլի անընդհատ գծագրության համար, որի օգնությամբ լուծեց Խորանարդի կրկնապատկման խնդիրը։ Այդ գործիքը, ըստ Եվդոկիա Ասկալանցու, համապատասխանում էր հունական «λ» տառին։
Իսիդորյան դպրոցից դուրս է եկել այսպես կոչված «XV գիրք „Սկզբունքներ“», որովհետև այդ գրքի կազմողը Իսիդորին համարում է իր ուսուցիչը։

## Ծանոթագրություններ

## Գրականություն
* Միշել Շալ. *Պատմական ակնարկ երկրաչափական մեթոդների ծագման և զարգացման* Գլուխ 1, § 45. Մ., 1883.

Կատեգորիա:Բյուզանդացի մաթեմատիկոսներ
Կատեգորիա:Բյուզանդացի ճարտարապետներ
Կատեգորիա:6-րդ դարի մաթեմատիկոսներ
Կատեգորիա:Հին միլեթացիներ
Կատեգորիա:Ֆիզիկոսներ այբբենական կարգով
Կատեգորիա:Հին հույն ճարտարապետներ
Պրեմիեր Լիգա (Ադրբեջան)

**Ադրբեջանի Պրեմիեր Լիգա** (**), ադրբեջանական բարձրագույն ֆուտբոլային լիգա։ 2008/09 մրցաշրջանում Ադրբեջանի ֆուտբոլային առաջնությունը «Բարձրագույն Լիգայից» վերանվանվեց Պրեմիեր Լիգա։ Առաջնության ցուցադրման հովանավորն է ադրբեջանական *CBC SPORT HD Azerbaijan* հեռուստաալիքը։

Առաջնությանը մասնակցում է երկրի տարբեր շրջանները ներկայացնող 10 ակումբ։ Մրցաշրջանը սկսվոմ է օգոստոսին և ավարտվում է հաջորդ տարվա մայիսին՝ ձմեռային դադարով, որը սկսվում է դեկտեմբերին և ավարտվում է փետրվարին։ Մրցաշրջանի արդյունքում վերջին երկու հորիզոնականները զբաղեցրած ակումբները դուրս են մնում առաջնությունից՝ տեղափոխվելով առաջին դիվիզիոն, իսկ նրանց փոխարեն գալիս են առաջին դիվիզիոնի առաջին երկու ակումբները։

## Ծանոթագրություններ

## Արտաքին հղումներ
* Ադրբեջանի ֆուտբոլի ֆեդերացիայի պաշտոնական կայք
* Առաջնության պաշտոնական կայք
* Ադրբեջանի առաջնության չեմպիոնների ցուցակ

Կատեգորիա:Եվրոպայի ֆուտբոլի բարձրագույն լիգաներ
Լեյլա Զանա

**Լեյլա Զանա** (, ), քուրդ իրավապաշտպան և քաղաքական գործիչ։ 1991- 1994 թվականներին եղել է Թուրքիայի խորհրդարանի անդամ։ Դատապարտվել է 15 տարի ազատազրկման՝ խորհրդարանում իր երդման արարողությունը քրդերենով արտասանելու համար։

1995 թվականի նոյեմբերի 5-ին Եվրախորհրդարանը ընդունել է որոշում Լեյլա Զանային շնորհելու Սախարովի անվան մրցանակ՝ իրավապաշտպան գործունեության համար։ Սակայն իրավապաշտպանը մրցանակը ստացավ միայն 2004 թվականին՝ ազատ արձակվելուց հետո։

## Կենսագրություն
Լեյլա Զանան ծնվել է 1961 թվականի մայիսին Դիարբեքիրի մարզի Սիլվան քաղաքատիպ ավանում։ Երբ նա 14 տարեկան է, ծնողները ամուսնացրել են Լեյլային Մեհդի Զանայի հետ, ով Դիարբեքիրի քաղաքապետն էր մինչ 1980 թվականը։ 1991 թվականին Լեյլա Զանան դարձել է առաջին քուրդ կինը, ով ընտրվել է Թուրքիայի խորհրդարանի պատգամավոր։

Երկար ժամանակ Թուրքիայում քրդերենի կիրառումը համարվում էր քրեօրեն պատժելի արարք։ Միայն 1990-ական թվականների սկզբին այն օրինականացվեց, սակայն դրա օգտագործումը հանրային տարածքներում դեռևս արգելքի տակ էր։ Այսպես Լեյլայի երդման արարողությունը քրդերենով Թուրքիայում մեծ սկանդալ առաջացրեց և դարձավ նրա ձերբակալության հիմնական պատճառը։ Կարդալով պատգամավորական երդման տեքստը, Զանան ավարտեց իր խոսքը հետևյալ եզրույթով։

Դեմոկրատական կուսակցության արգելումից հետո, որին անդամակցում էր նա, Լեյլա Զենան  զրկվել է պատգամավորական անձեռնամխելիությունից և 1994 թվականի դեկտեմբերին երեք այլ պատգամավորների հետ ձերբակալվել  և մեղադրվել պետական դավաճանության մեջ։ Նրան մեղադրում էին նաև Քրդական բանվորական կուսակցության անդամակցելու մեջ։

Զանան կատեգորիկ ժխտում էր իր մեղքը, սակայն վկաների տվյալներով, նա ընդունել է մեղքը ճնշումների արդյունքում, Զանան և նրա երեք համակուսակիցները դատապարտվեցին 15 տարվա ազատազրկման։
Դատավարության ժամանակ նա վկայել է՝

2009 թվականի դեկտեմբերի 11-ին Թուրքիայի Սահմանադրական դատարանը ընդունել է որոշում այն մասին, որ Դեմոկրատական կուսակցությունը սպառնում է Թուրքիայի ազգային անվտանգությանը։

2010 թվականի ապրիլի 8-ին թուրքական դատարանը դատապարտել է երեք տարի ազատազրկման՝ մեղադրելով ահաբեկչական պրոպագանդայի տարածման մեջ։

## Ծանոթագրություններ

## Արտաքին հղումներ

Կատեգորիա:20-րդ դարի թուրք քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Անձինք Դիարբեքիրից
Կատեգորիա:Թուրք լրագրողներ
Կատեգորիա:Թուրք կալանավորներ և ձերբակալվածներ
Կատեգորիա:Թուրք սոցիալիստներ
Կատեգորիա:Թուրքիայի 24-րդ գումարման մեջլիսի պատգամավորներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի կալանավորներ և ձերբակալվածներ
Կատեգորիա:Թուրքիայի կին քաղաքական գործիչներ
Կատեգորիա:Թուրքիայի քաղաքական գործիչներ
Կատեգորիա:Մարդու իրավունքների թուրք ակտիվիստներ
Կատեգորիա:Քուրդ քաղաքական գործիչներ
Մոնժուիկի ամրոց

**Մոնժուիկի ամրոց** (, ), 17-րդ դարում կառուցված պաշտպանական կառույց Իսպանիայի հյուսիս-արևելքում՝ Կատալոնիայի ինքնավար մարզի Բարսելոնա քաղաքում։ Տեղակայված է Մոնժուիկ լեռան վրա։

## Պատմություն
Մոնժուիկի ամրոցը հիմնադրվել է 1640 թվականին։ Մեկ տարի անց՝ 1641 թվականի հունվարին, ամրոցում տեղի է ունենում առաջին ճակատամարտը, երբ Կատալոնիայի իշխանությունն ապստամբել էր Իսպանիայի դեմ։ Իսպանիայի թագավոր Պեդրո Ֆախարդոն 26000-անոց զորքով փորձում է ճնշել ապստամբությունը։ Իսպանացիներին հաջողվում է գրավել մի քանի քաղաքներ, սակայն Մոնժուիկի ճակատամարտում նրանք պարտություն են կրում կատալոնացի ապստամբներից, ում գլխավորում էր Ֆրանսեսկ դե Տամարիտը։

Հիսուն տարի անց՝ 1694 թվականին, կառուցվում են նոր բաստիոններ ու ատամնավոր պարիսպներ, և ամրաշինությունը վերածվում է ամրոցի։ Բարսելոնայի պաշարման (1705) ժամանակ Մոնժուիկի ամրոցը գրավվել է բրիտանական վեցերորդ հետիոտնային գնդի կողմից, որը գլխավորում էր փոխգնդապետ Վիլյամ Սաութվելը, ով հետագայում դառնում է ամրոցի կառավարիչ։ Մեկ տարի անց իսպանացիները հետ են գրավել ամրոցը։

Ամրոցի հին շինությունը քանդվել է 1751 թվականին իսպանացի ճարտարագետ և ճարտարապետ Խուան Մարտին Կերմենոյի կողմից, ով կառուցել է ամրոցի ներկայիս շինությունը։ Ամրոցն իր վերջնական տեսքն ստացել է 1779-1799 թվականներին, երբ կատարվել են ամրոցը կատարելագործելու ու անհրաժեշտ պահանջներին համապատասխանեցնելու հիմնական շինարարական աշխատանքները։ Այդ ժամանակ էլ ամրոցում տեղադրվում են 120 թնդանոթներ։
մինի|ձախից
Նապոլեոնյան պատերազմների ժամանակ՝ 1808 թվականին, ֆրանսիական բանակը, մտնելով Բարսելոնա, Նապոլեոնի հրամանով գրավում է նաև Մոնժուիկի ամրոցը, սակայն առանց կրակոցի, քանի որ ամրոցի պաշտպաններին հրամայված էր չկռվել ֆրանսիացիների դեմ։

Հետագա մի քանի դարերի ընթացքում Մոնժուիկի ամրոցը կարևոր դեր է ունեցել Բարսելոնայի պատմության մեջ՝ դառնալով հպատակության խորհրդանիշ այն բանից հետո, երբ 1714 թվականին Կատալոնիան ընկնում է Իսպանիայի տիրապետության տակ։ Դրանից հետո տարբեր ժամանակաշրջաններում Մոնժուիկից թնդանոթներով կրակել են քաղաքի վրա։ Երեք դար Մոնժուիկի ամրոցն օգտագործվել է որպես բանտ ու տաժանավայր։ 1936-1939 թվականների քաղաքացիական պատերազմի ժամանակ երկու կողմերն ամրոցում տանջել ու սպանել են քաղբանտարկյալների, որոնց թվում էր Լուիս Կոմպանիսը, ով Իսպանիայի քաղաքացիական պատերազմի ժամանակ եղել է Կատալոնիայի կառավարության նախագահ։ Կոմպանիսը գլխատվել է Մոնժուիկի ամրոցում 1940 թվականին հոկտեմբերի 15-ին Ֆրանկոյի վարչակարգի հրամանով։

20-րդ դարի վերջին ամրոցում բացվել է ռազմական թանգարան։ 1963 թվականի հունիսին Ֆրանսիսկո Ֆրանկոն այնտեղ բացել է զրահների թանգարան։

2007 թվականի ապրիլին կառավարության որոշմամբ ամրոցն անցել է Բարսելոնայի մունիցիպալիտետի տնօրինության տակ։ 2010 թվականին թանգարանը փակվել է վերանորոգման նպատակով։ Ներկայում այն բաց է այցելությունների համար։

## Ծանոթագրություններ

## Գրականություն
* 
* 
* 
* 
* 
* 
* 
* 

## Արտաքին հղումներ
* Մոնժուիկի ամրոց
* Պաշտոնական կայք 
* http://www.bcn.cat/castelldemontjuic/en/
* http://www.bcn.travel/destination-barcelona/montjuic-castle
* Castell de Montjuïc

Կատեգորիա:Իսպանիայի ամրոցներ
Անթեմիուս Թրալեսցի

** Անթեմիուս Թրալեսցի ** ( ), հույն երկրաչափության պրոֆեսոր Կոստանդնուպոլիս քաղաքում (ներկայում Ստամբուլ Թուրքիա) և ճարտարապետ, ով Հուստինիանոս I-ի հրամանով Իսիդոր Միլետացու հետ միասին կառուցել է Սուրբ Սոֆիայի տաճարը։ Անթեմիուսը սերում էր կրթված ընտանիքից, բժիշկ Թրալեսցի Ստեփանիուսի հինգ որդիներից մեկն էր։ Նրա եղբայրներից մեկը Դիոսկորուսը շարունակեց հոր մասնագիտությունը Թրալեսում։ Ալեքսանդրը Հռոմում դարձավ իր ժամանակների ամենահռչակավոր բժիշկը։ Օլիմպիուսը Հռոմեական իրավագիտությունում մասնագիտացավ, իսկ Մեթրոդորուսը հանրահայտ բանասեր էր Կոստանդնուպոլսում։

## Ծանոթագրություններ

Կատեգորիա:Բյուզանդական մաթեմատիկոսներ
Կատեգորիա:Բյուզանդական ճարտարապետներ
Կատեգորիա:6-րդ դարի մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Հույն մաթեմատիկոսներ
Կատեգորիա:Հույն ֆիզիկոսներ
Կատեգորիա:Հույն ճարտարագետներ
Կատեգորիա:Հույն քանդակագործներ
Կատեգորիա:Հույն ճարտարապետներ
Ֆրենուա լը Գրան

**Ֆրենուա լե Գրան** () համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Բոեն ան Վերմանդուա կանտոնի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդը՝ 02334:

## Բնակչություն
2010 թվականի տվյալներով՝ համայնքի բնակչությունը կազմում է 3096 մարդ։

## Տնտեսություն
2010 թվականին համայնքի 1926 աշխատունակ (15-64 տարեկան) բնակիչներից 1227-ը տնտեսապես ակտիվ էին, 699-ը՝ ոչ ակտիվ (ակտիվության ցուցանիշը կազմել է 63,7%, 1999 թվականին եղել է 64,9%)։ 1227 տնտեսապես ակտիվ բնակիչներից աշխատում էին  1022-ը (570 տղամարդ և 452 կին), գործազուրկ էին 205 մարդ (115 տղամարդ և 90 կին)։ 699 տնտեսապես ոչ ակտիվ բնակիչներից 169-ը եղել են աշակերտներ կամ ուսանողներ, 232-ը՝ թոշակառուներ, 298-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագարության ազգային ինստիտուտ - Ֆրենուա լե Գրան
Մանսանարես էլ Ռեալի նոր ամրոց

**Մանսանարես էլ Ռեալի նոր ամրոց** (, հայտնի է նաև որպես **Մենդոսաների ամրոց**), 15-րդ դարում Իսպանիայի Մանսանարես էլ Ռեալ մունիցիպալիտետում (Մադրիդի ինքնավար համայնք) կառուցված պալատական ամրոց Սանտիլյանա ջրամբարի հարևանությամբ, Սիեռա դե Գվադառամա լեռնազանգվածի ստորոտին։

Ամրոցի շինարարությունն սկսվել է 1475 թվականին հռոմեական մուդեխարի տեղում։ Ներկայումս ամրոցը համարվում է Մադրիդի համայնքի ամենալավ պահպանված ամրոցներից մեկը։ Հինավուրց բերդի մոտակայքում տեղակայված Մանսանարես գետի վրա եղել է Մենդոսաների պալատը։

Այժմ ամրոցում է գտնվում Իսպանական ամրոցների թանգարանը։ 1931 թվականին այն ճանաչվել է Իսպանիայի ազգային հուշարձան։ Պատկանում է Ինֆանտադո դքսությանը, սակայն կառավարվում է Մադրիդի ինքնավար համայնքի կողմից։

## Պատմություն
Մանսանարես գետի վերին հատվածի հողերը՝ հարուստ արոտավայրեր, անտառներ, հաճախակի դարձել են Ռեկոնկիստայից հետո ի հայտ եկող ուժերի վեճի առարկա։ Վիլա ի Տիեռա դե Սեգովիայի և Մադրիդի համայնքները 13-րդ դարում գտնվել են այդ վեճերի թատերաբեմում։ Խնդիրը լուծվել է, երբ Կաստիկիայի թագավոր Խուան I-ը կոմարկան նվիրաբերել է իր կառավարիչ Պեդրո Գոնսալես դե Մենդոսային։

Մանսանարես էլ Ռեալի հին ամրոցը կառուցել է նրա ավագ որդին՝ Դիեգո Ուրտադո դե Մենդոսան։ 15-րդ դարի վերջում Մենդոսա ընտանիքը որոշում է կառուցել նոր պալատական ամրոց, որը պետք է լիներ ավելի մեծ և շքեղ՝ ընտանիքի տնտեսական և քաղաքական ազդեցիկ ձեռքբերումներին համապատասխան։

Կառուցման աշխատանքներն սկսվել են 1475 թվականին։ Ինֆանտադոյի առաջին դուքս Դիեգո Ուրտադո դե Մենդոսան նպաստել է աշխատանքներին, սակայն ամրոցն ավարտված չի տեսել։ Ճարտարապետ Խուան Գուասի (Գվադալախարայի Ինֆանտադոյի ամրոցի ճարտարապետ)գլխավորությամբ շինարարական աշխատանքներն ավարտվել են Դիեգո Ուրտադո դե Մենդոսայի ավագ որդու՝ Ինյիգո Լոպես դե Մենդոսայի օրոք։

Որպես պալատական նստավայր ամրոցը ծառայել է միայն մեկ դար։ 1566 թվականին Ինֆանտադոյի 4-րդ դուքս Ինյիգո Լոպես դե Մենդոսա  Պիմենտելի մահից հետո չի բնակեցվում, քանի որ Մենդոսաների ժառանգների միջև ծագում են տնտեսական խնդիրներ։

1982 թվականին ամրոցում է տեղի ունեցել Մադրիդի խորհրդարանական վեհաժողովի նիստը, որի ընթացքում մշակվել է Մադրիդի ինքնավար համայնքի կանոնադրությունը։

## Ճարտարապետություն
thumb|Անկյունային աշտարակ
Ամրոցը քառանկյուն է՝ ամբողջությամբ կառուցված  գրանիտե քարով, ունի չորս կլորավուն աշտարակներ, որոնց գագաթները զարդարված են գոթական իսաբելյան ոճի քվեգնդակներով։

Ամրոցն ունի սյունասրահներով և երկու պատկերասրահով ուղղանկյուն բակ։ Առաջին հարկի գոթական ոճով կառուցված սրահը համարվում է ամենագեղեցիկը իսպանական ռազմական ճարտարապետության մեջ։

Ամբողջ ամրոցը շրջապատված է բարբականներով։

Ամրոցն ունի վեց հարկեր և մեկ նկուղային հարկ։

## Ֆիլմերում
1961 թվականին նկարահանված Էլ Սիդ ֆիլմում օգտագործվել է ամրոցի տեղայնքը։

## Պատկերասրահ

Castillo de Manzanares el Real 6.jpg|Տեսարան
Castillo Manzanares El Real.jpg|Ամրոցը ձմռանը
Castillo de Manzanares el Real wallpaper 6-9 pano edited.jpg|Ամրոցի արտաքին տեսքը
Manzanares el Real castillo torreon NE.JPG|Արևելյան հատված
Manzanares el Real-Claustro del Castillo.jpg|Ամրոցի ներքին բակը
Castillo nuevo de Manzanares el Real - Windows in Guas gallery.JPG|Խուան Գուաս սրահը


## Ծանոթագրություններ

## Արտաքին հղումներ
Ամրոցի մասին www.castillosnet.org կայքում 

Կատեգորիա:Իսպանիայի ամրոցներ
Stolen Dance

**Stolen Dance**, գերմանացի երգիչ Milky Chanceի երգը, թողարկված 2013 թվականին Գերմանիայում։ Երգն առաջինը թողարկվել է Ավստրիայում, Ֆրանսիայում, Բելգիայում, Շվեյցարիայում, Հոլանդիայում, Հունգարիայում և Չեխիայում։ 2014 թվականին Triple J's Hottest 100 հիթ-շքերթում երգը եղել է 4-րդ տեղում։

## Մրցանակներ և անվանակարգեր

## Տարբերակներ
### 2013
* "Stolen Dance" – 5:11/5:12 (original single release/original mix)
* "Stolen Dance" – 5:15 (album version; original mix on *Sadnecessary*)

### 2014
* "Stolen Dance" (radio edit) – 3:23 (featured on the *Stolen Dance EP* and *Deep Sounds: The Very Best of Deep House*
* "Stolen Dance" (Radio Edit FlicFlac Mix) – 3:35 (featured on the *Stolen Dance EP*)
* "Stolen Dance" (Radio Edit FlicFlac Mix) – 3:31 (featured on *Club House 2014 – Holiday Summerhits* and *Essential Clubhouse – The Summer Collection 2014 (Mixed by Mark Bale)*)
* "Stolen Dance" (2014 Club Edit FlicFlac Mix) – 6:05 (featured on the *Stolen Dance EP*)
* "Stolen Dance" (Stolen Dance New Club Edit FlicFlac) – 6:02 (featured on *Deep House Hits, Vol. 1*)

## Չարթեր
### Շաբաթվա չարթեր

### Տարեվերջյան չարթեր

## Հավաստագրեր

## Թողարկման պատմություն
}
| rowspan="1"| 2013, ապրիլի 5
| rowspan="4"| Digital download
| rowspan="1"| Lichtdicht
|-
! scope="row"| Գերմանիա
| rowspan="1"|2013, հոկտեմբերի 1
| rowspan="1"| Opaque
|-
! scope="row"| Ֆրանսիա
| rowspan="2"| 2013, նոյեմբերի 11
| rowspan="4"| Lichtdicht
|-
! scope="row"| Բելգիա
|-
! scope="row"| Լյուքսեմբուրգ
| rowspan="1"| 2014, փետրվարի 10
| rowspan="2"| Digital download
|-
! scope="row"| Ավստրալիա
| rowspan="1"| 2014, ապրիլի 11
|-
! scope="row"| ԱՄՆ
| rowspan="2"|  2014, մայիսի 9
| rowspan="2"| Digital download
| rowspan="3"| Republic
|-
! scope="row"| Կանադա
|-
! scope="row"| ԱՄՆ
| 2014, մայիսի 20
| Modern rock radio
|-
! scope="row"| Նոր Զելանդիա
| rowspan="1"|  2014, հունիսի 20
| rowspan="2"| Digital download
| rowspan="1"| Neon
|-
! scope="row"| Իռլանդիա
| rowspan="1"| 2014, հունիսի 27
| rowspan="1"| Ignition
|-
! scope="row" rowspan="2"| ԱՄՆ
| 2014, սեպտեմբերի 8
| Hot adult contemporary radio
| rowspan="2"| Republic
|-
| 2014, սեպտեմբերի 9
| Contemporary hit radio
|-
|}

## Ծանոթագրություններ

## Արտաքին հղումներ
* 
* Milky Chance "Stolen Dance" Lyrics

Կատեգորիա:2013 երգեր
Կատեգորիա:2013 սինգլներ
Կատեգորիա:Irish Singles Chart գլխավորած սինգլներ
Կատեգորիա:Ժողովրդական երգեր
Վեվելսբուրգ

**Վեվելսբուրգ** (), Վերածննդի շրջանի ամրոց Գերմանիայում, Բյուրենից արևելք, Հյուսիսային Հռենոս-Վեսթֆալիայի տարածքում։ Այսօր առաջին հերթին հայտնի է որպես թանգարան և էսէսական սպաների գաղափարախոսական պատրաստման դպրոց, որի հետ կապված են շատ լեգենդներ։ Թանգարանն ամրոցի տարածքում բացվել է 1980-ական թվականներին։ Ներկայում Վեվելսբուրգի տարածքում գտնվում է երեք կառույց՝

* Պադերբորնի պատմական և երկրագիտական թանգարանը (ամրոցի հարավային և արևելյան թևերում),
* Ամրոցի նացիստական անցյալի թանգարան (առանձին օժանդակ շենքում և ամրոցի հյուսիսային աշտարակում),
* Երիտասարդական հոսթել (արևմտյան թևում)։

## Պատմություն
Այսօր գոյություն ունեցող վեվելսբուրգի ամրոցը կառուցել է Պադերբորնի տիրակալ եպիսկոպոս Դիտրիխ ֆոն Ֆյուրստենբերգը (կառավարել է 1858-1618 թթ.), 1603-1609 թթ., Վերածննդի շրջանի ոճով։ 17-րդ դարի վերջում ամրոցը մեծապես տուժել է Երեսնամյա պատերազմի պատճառով, իսկ 1815 թվականին, կայծակի հարվածից հրկիզվել է հյուսիսային աշտարակը։ 1933 թվականի նոյեմբերի 3-ին ամրոց է այցելում Հիմլերը և որոշում այն դարձնել էսէսական սպաների դարբնոց։

1934 թվականի օգոստոսին ամրոցը հատկացվում է էսէսին և սկսում գործել որպես թանգարան և էսէսական սպաների գաղափարախոսական կրթության դպրոց։ Ամրոցի վերակառուցման աշխատանքները ղեկավարել է ճարտարապետ Հերման Բարտելը։ Վերջինս ծրագրել էր ուսումնասիրել ամրոցի շրջակայքը և պեղումներ կատարել, սակայն այդպես էլ չհաջողվեց։ Վերակառուցողական աշխատանքները կատարել են Նիդերհագենի համակենտրոնացման փոքր ճամբարի գերիները։ 1945 թվականին ամրոցը պայթեցվել է, բայց շինությունների զգալի մասը պահպանվել է և այսօր վերանորոգված է։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Գերմանիայի ամրոցներ
Կուրտ Բախման

**Կուրտ Բախման** (, ), գերմանական բանվորական շարժման գործիչ, 1969-1974 թվականներին՝ Գերմանիայի կոմկուսի նախագահ։

## Կենսագրություն
Գերմանիայի կոմունիստական կուսակցության անդամ 1932 թվականից։ Մասնակցել է ֆաշիզմի դեմ մղվող անլեգալ պայքարին։ 1942 թվականին Բախմանը ձերբակալվել և մինչև 1945 թվականը գտնվել է ֆաշիստական համակենտրոնացման ճամբարներում։ 1945 թվականին մասնակցել է «Նացիզմի ժամանակ հետապնդվող անձանց միավորման» հիմնադրմանը։ 1950 թվականից աշխատել է Գերմանիայի կոմկուսի քարտուղարության վարչությունում։ Կոմկուսն արգելվելուց հետո 1956 թվականին եղել է «Տատ» («Die Tat») ամսագրի Բոննի թղթակիցը։ 1968 թվականի սեպտեմբերին հանդես է եկել լեգալ Գերմանական կոմունիստական կուսակցության (ԳԿԿ) ստեղծման առաջարկով և նրա առաջին համագումարում (1969, ապրիլի 12-13) ընտրվել է կուսակցության նախագահ։ 1974 թվականից ԳԿԿ Նախագահության անդամ է։

Պարգևատրվել է ժողովուրդների բարեկամություն շքանշանով 1974 թ.։

## Ծանոթագրություններ

Կատեգորիա:Գերմանիայի քաղաքական գործիչներ
Կատեգորիա:Գերմանացի լրագրողներ
Սանտա Կատալինայի ամրոց

**Սանտա Կատալինայի ամրոց** (), գտնվում է Սանտա Կատալինա բլրի վրա, որտեղից տեսարան է բացվում դեպի իսպանական Խաեն քաղաքը։ Այն այժմ պարադորի (շքեղ հյուրանոցի) մեկ մասնաշենքն է կազմում։

1931 թվականին ամրոցն ընդգրկվել է Իսպանիայի մշակութային ժառանգությունների ցանկում ():

## Պատմություն
Ամրոցը հիմնվել է 8-րդ դարում և կրել Մուրիշ անունը։ Իսկ ավելի ուշ՝ 13-րդ դարում գրավել է արաբ թագավոր Մուհամմադ իբն ալ-Ահմարը՝ Նասըրյան արքայատոհմից, ով կառուցել է նաև Ալ-Համբրա ամրոցը։ Ավելի վաղ, այն վայրում, ուր այժմ գտնվում է շքեղ պարադորը, գտնվում էր, այսպես կոչված, Հաննիբալի աշտարակը, որից որոշ հետքեր են պահպանվել։ 1246 թվականին, պաշարումից հետո Խաեն քաղաք գրավեց Ֆերդինանտ III Կաստիլիացի թագավորը (1217-1252 թթ.), ինչից հետո նա սկսեց ամրոցի ձևափոխումը, բլրի արևելյան ծայրին կառուցելով մի շինություն, որ հայտնի դարձավ Նոր Ամրոց անվամբ։ Սակայն շինարարական աշխատանքներն ընթացան Ալֆոնսո X և Ֆերդինանտ IV թագավորների օրոք։ Ամրոցն ուներ հինգ փոքր և մեկ գլխավոր աշտարակ (դոնժոն), որոնցից մեկում էլ գտնվում էր Սրբուհի Կատալինայի (Կատրին Ալեքսանդրացու) մատուռը։ Ամենավերջինը կառուցված շինություններից էր դոնժոնը, որը վեր խոյացավ Կաստիլիայի կոնեստաբլ Միգել Լուկաս դե Իրանցոյի ջանքերով։ Շինարարներն օգտագործեցին հին ամրոցի որոշ աշտարակներ ու հիմքերը, իսկ մնացածւ կամ քանդեցին, կամ տեղափոխեցին։ 1965 թվականին պարադորի (հյուրանոցի) կառուցման աշխատանքները պատճառ հանդիսացան Հին Ամրոցի քիչ թե շատ պահպանված հատվածների քանդման։ Այդ հնագույն շինության այսօր պահպանվող մնացորդները զբաղեցնում են բլրի արևմտյան ծայրը։
17-րդ դարում կատարվում էին ավելի վաղ կառուցված շինությունների նորոգումներ՝ նոր ոճով, և Սանտա Կատալինայի ամրոցն էլ անմասն չմնաց։ 19-րդ դարասկզբին Նապոլեոնյան զորքերն այստեղ կառուցեցին զինապահեստ, ախոռներ, ռազմական հիվանդանոց, վարչական շենքեր և հրետանային հարթակ։

Բլրի գագաթին կա մի հսկայական խաչ, որն, ըստ ավանդության, կանգնեցրել է Ֆերդինանտ III-ը։ Խաչի ստորին հատվածում ժայռի վրա փորագրված է բանաստեղծ Ալմենդրոս Ագիլարի «Ձոն Խաչին» սոնետը։

## Պատկերասրահ

PHTO0104.JPG
Jaén - Cruz del Castillo.jpg|Ամրոցի խաչը
Jaén - Soneto a La Cruz.jpg|Ամրոցի խաչի վրա փորագրված Ալմենդրոս Ագիլարի «Ձոն Խաչին» սոնետը


## Ծանոթագրություններ

## Գրականություն
* 

Կատեգորիա:Իսպանիայի ամրոցներ
Կատեգորիա:13-րդ դարում կառուցումն ավարտված շենքեր և կառույցներ
Կատեգորիա:Անդալուսիայի ամրոցներ
Ֆլորենս Նայթինգեյլի էֆեկտ

**Ֆլորենս Նայթինգեյլի էֆեկտ** (), հոգեբանական էֆեկտ, որն ի հայտ է գալիս, երբ բժիշկը կամ բուժքույրը, որը խնամում է հիվանդին, սկսում է նրա հանդեպ ռոմանտիկ զգացմունքներ տածել, որը վերածվում է սիրո կամ սեքսուալ հակման։ Այս զգացմունքները կարող են երբեմն անհետանալ, եթե հիվանդի խնամքը դադարեցվում է կամ էլ վերջինս առողջանում կամ մահանում է։

## Ծագում
Էֆեկտն իր անունը ստացել է գթության քույր Ֆլորենս Նայթինգեյլից, որը ժամանակակից առողջապահության և բուժքույրության հիմնադիրն է։ Նա շատ ուշադիր էր իր հիվանդների նկատմամբ և գիշերները՝ լամպը ձեռքին, շրջում էր նրանց հիվանդասենյակներով։ Հիվանդները նրան անվանում էին «Լամպով դամա» և «Հրեշտակ», քանի որ շատ վիրավորների տառապանքները թեթևանում էին Նայթինգեյլին տեսնելիս, իսկ մահացածությունը հիվանդանոցներում կտրուկ նվազեց։ Նայթինգեյլի կողմից ներդրված կանոնները և վիրավորներին օգնություն ցույց տալու մեթոդները բժշկության մեջ դարձան հիվանդների ժամանակակից խնամքի հիմքը։

Բազմաթիվ լեգենդներ և ասեկոսեներ կան, ըստ որոնց Ֆլորենս Նայթինգեյլը սիրահարված էր իր հիվանդներից մեկին։ Իրականում նա չէր ամուսնացել, քանի որ վախենում էր, որ ընտանիքը կմիջամտի իր կարիերային և առանց աշխատանք կթողնի։ 1982 թվականին դերասան Ալբերտ Ֆիննին մի հարցազրույցի ժամանակ այս էֆեկտն անվանեց «համախտանիշ»․ նախկինում այսպիսի համախտանիշը վերագրում էին բժիշկներին, որոնք իրենց աշխատանքի համար ստանում էին ոչ նյութական վարձատրություն։

## Էֆեկտ թե՞ համախտանիշ
Բուժքույրի և հիվանդի միջև սիրային զգացմունքները ճիշտ է անվանել հենց էֆեկտ։ Ժամանակակից բժշկությունը Ֆլորենս Նայթինգեյլի համախտանիշ է անվանում խրոնիկական հոգնածության համախտանիշը․ հայտնի է, որ ինքը՝ Նայթինգեյլը, տառապում էր այս համախտանիշով իր ողջ կյանքի ընթացքում։ Բժշկությունը չի ճանաչում այս էֆեկտը որպես բժշկական հիվանդություն, այլ այն ավելի շատ համարվում է փոփ մշակույթի տարրերից մեկը կամ բժշկական էթիկայի խախտում և ոչ պրոֆեսիոնալիզմի դրսևորում։ Որոշ մարդիկ կարծում են, որ հիվանդն ինքն է սիրահարվում իրեն բուժող բժշկին (ըստ Զիգմունդ Ֆրոյդի՝ դա լոկ հոգեբանական փոխանցում է)։

## Ծանոթագրություններ

Կատեգորիա:Հոգեբանական երևույթներ
Կատեգորիա:Սեր
Սյաո (երաժշտական գործիք)

**Սյաո** (), չինական ավանդական երաժշտական փողային փայտե գործիք, հնդկեղեգից պատրաստված ներքին ծայրը փակ երկայնակի ֆլեյտա։ Օգտագործվում է, որպես սոլո և անսամբլային գործիք։

## Անվանում
[մինի|Կինը սյաո է նվագում ([Չինաստան, 19-րդ դարի սկիզբ)]]
Սյաո անվանումն ունի բնաձայնական ծագում և մինչև Տան դինաստիայի ժամանակները (7-10-րդ դդ) դասվում էր պայսյաո բազմափող ֆլեյտային, իսկ ցանկացած միափող ֆլեյտաները կոչվում էին դի։ 12-րդ դարում լայնակի ֆլեյտաների տարածման հետ մեկտեղ առաջացավ ժամանակակից բաժանումը բազմափող ֆլեյտայի պայսյաոյի վրա, լայնակի՝ դի և երկայնակի՝ սյո։

## Պատմություն
[մինի|Երաժիշտը սյաո է նվագում ([Հան դինաստիա 1-3-րդ դդ)]]
Չինական երկայնակի ֆլեյտայի պատմությունը դեռևս հստակ աղբյուրներ չունի։ Այսպես, կան կարծիքներ, որ դա աշխարհի հնագույն երաժշտական գործիքներից մեկն է և որ ոսկրից պատրաստված առաջին սյաոն մոտ 7000 տարեկան է։ Մեկ այլ վկայության համաձայն առաջին սյաոն ի հայտ եկավ միայն Հան դինաստիայի ժամանակ (Մ.թ.ա. 3-րդ դ — Մ.թ. 3-րդ դ)։

Մ.թ.ա. 14-րդ դարի գուշակման քարերի վրա հիշատակվում են այնպիսի ֆլեյտաներ, ինչպես յան և գուան, մ.թ.ա. 3-2-րդ դդ չինական դասական գրականության մեջ (ինչպես, օրինակ «Չժոուի ծեսերը») հիշատակվում են դին և գուանը։

Տան դինաստիայի ժամանակաշրջանում տարածված էր ուղղահայաց ֆլեյտա չիբա գուան (կամ պարզապես չիբա)։ Չիբան հետզհետե դադարեցին հիշատակել և հայտնի դարձավ դունսյաո (սյաոյի տարատեսակներից մեկը)։

Մեր օրեր հասան չիբայի առանձին օրինակներ, քիչ սյաո 16-17-րդ դդ և բավականին մեծաթիվ սյաո 19-րդ դարից։

## Նկարագրություն
Եթե հին ժամանակներում սյաոն կարող էին պատրաստել ոչ միայն հնդկեղեգից, այլ նաև ճենապակուց, ապա հիմա այն հիմնականում պատրաստվում է հնդկեղեգից։ Ֆլեյտայի վերևի հատվածում դեպի ներս թեքված անցք է արվում, որտեղ և կատարողը ուղղում է օդը։ Ի սկզբանե սյաոն միայն 4 մատների անցք ուներ, ավելի ուշ դրանց ավելացան ևս 2՝ 5 տեղակայված են դիմերեսին, իսկ 1՝ բութ մատի համար՝ կողքին։

Սյաոյի երկարությունը կարող է տարբեր լինել և տատանվել 50-75 սմ և ավելի։

Սյաոյի դիապազոնը սովորաբար 2 օկտավա է՝ d′—e‴:

## Ծանոթագրություններ

Կատեգորիա:Չինական երաժշտական գործիքներ
Կատեգորիա:Փողային երաժշտական գործիքներ
Կոսենտաինայի ամրոց

**Կոսենտաինայի ամրոց** (), գտնվում է Իսպանիայի արևելքում, Ալիկանտե գավառի Կոսենտաինա վարչական շրջանում։ 14-րդ դարի միջնադարյան շինություն է՝ կանգնած 765 մետր բարձրություն ունեցող քարքարոտ բլրի վրա։ Ամրոցը, որ ոչ վաղ անցյալում է ավերվել, քաղաքի խորհրդանշաններից մեկն է։ Աշտարակը քառակուսի երկհարկանի կառույց է։ Առաջին հարկում կա մի բաց ներքնագավիթ՝ ջրհորով, մատուռով և պահեստասենյակով։ Վերին հարկում, որտեղ ապրել են տիրակալները, կան ատամնավոր քիվեր և ուղի՝ պահապանների համար։ Այս ամրոցը ռազմական շինության գոթական ոճի լավագույն օրինակ է

## Պատկերասրահ


Maqueta del castell de Cocentaina durant una exposició al MARQ.JPG 
Castillo de Cocentaina.jpg 
Cocentaina (13).jpg


## Ծանոթագրություններ

## Գրականություն
*Guía de Arquitectura de la Provincia de Alicante. ISBN 84-7784-353-8
*PAREDES VAÑÓ, Enric (2011), "Aproximación a la arquitectura de las fortificaciones en las montañas del valle central del Serpis. Las Torres". Actas del Séptimo Congreso Nacional de Historia de la Construcción. Instituto Juan de Herrera - Madrid - 2011. ISBN 978-84-9728-370-0 | 2 vols., 146 comunicaciones, 1507 pp.

## Արտաքին հղումներ
*Cocentaina Castle at Cocentaina Tourist Office  
*Guide of the Clastle of Cocentaina  

Կատեգորիա:Իսպանիայի ամրոցներ
Թունիսյան արաբերեն

:*Այս հոդվածը արաբերեն լեզվի թունիսյան բարբառի մասին է։ Ընդհանրական լեզվի մասին տեղեկությունների համար այցելեք [[արաբերեն|այստեղ]]*
**Թունիսյան արաբերեն** կամ **արաբերեն լեզվի թունիսյան բարբառ** (, արտասանությունը՝ ), մաղրիբյան արաբերենի բարբառներից մեկը, որով խոսում են Հյուսիսային Աֆրիկայի երկու երկրներում՝ Թունիսում և Ալժիրի հյուսիսարևելյան փոքրիկ հատվածում։

Պաշտոնական կարգավիճակ ունի միայն Թունիսի Հանրապետությունում։ Ամբողջ աշխարհում կան 11 206 900 թունիսյան արաբերենի լեզվակիրներ, որոնցից 10,8 միլիոնը ապրում է Թունիսում։

Թունիսյան արաբերենը համարվում է Թունիսի բնակչության ճնշող մեծամասնության մայրենի լեզուն։ Ըստ լեզվակիրների քանակի՝ Թունիսում այս լեզվին հաջորդում է ֆրանսերենը (Ֆրանսերենով խոսում են հիմնականում Թունիսի հարավային հատվածում)։

Մարոկկոյի, Ալժիրի, Մավրիտանիայի և Լիբիայի արաբերենների հետ միասին մտնում է արաբերենի մաղրիբյան բարբառի կազմի մեջ՝ ըստ լեզվական դասակարգման։ Գրական թունիսյան արաբերենը օգտագործվում է երկրի մամուլում և գրականության մեջ։

Գրականության մեջ թունիսյան արաբերենը առաջին անգամ օգտագործել է արաբ դրամատուրգ և գրող Ալի ադ-Ջուաջին (1909-1949)` *«հանգած լապտեր»* () աշխատության մեջ։

## Տես նաև
* Եգիպտական արաբերեն
* Ալժիրյան արաբերեն

## Ծանոթագրություններ

## Գրականություն
* 
* 

Կատեգորիա:Թունիսի լեզուներ
Դեսնարիգադոյի ամրոց

**Դեսնարիգադոյի ամրոց** (), ամրոց Իսպանիայի Սուետա տարածաշրջանում։ Այն գտնվում է Ֆակել լեռան հարավային ափամերձ հատվածում և կրկնակի անգամ դարձրել են թանգարան։ Զբաղեցնում է մոտավորապես 1280 մ² մակերես։
1997 թվականի հոկտեմբերի 22-ի հրամանով Իսպանիայի մշակույթի նախարարության կողմից Դեսնարիգադոյի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-53-0000500-00015 գրանցման համարի տակ։

## Պատմություն
Ամրոցի շինարարությունն սկսվել է 19-րդ դարում, սակայն այդ հատվածում հայտնաբերվել է ավելի հին ռազմական կառույցի հետքեր։ Անունը ստացել է այն ստրուկի անունից, որը կարողացել է փախչել Ռիֆի հանքահորից, պատստպարվելով այն առագաստանավի քթի հատվածում, որի կառուցմանն էր մասնակցում։ Նա փախչել է այլ ստրուկների հետ միասին և ժամանել է պորտուգալական Սուետա։ Նրանք իջել են մի փոքր լողափ, որը նույնպես ստանում է նրա անունը և բնակություն են հաստատում մի բլրակի վրա, զբաղվում էին ծովահենության Ջիբրալթարի կողմերը։ 17-րդ դարի վերջում որոշել էին կառուցել մի փոքրիկ բերդ, որի մնացորդները հազիվ են պահպանվել։ Ամրոցը ակտիվ է եղել մինչև 20-րդ դարի սկզբները, որից հետո վերջնականապես լքվել է։ Որոշվել է հետագայում այն դարձնել ռազմական թանգարան, որի բացումը տեղի է ունեցել 1984 թվականին։ Այդ ժամանակից սկսած թանգարանը հարստացել է Սուետային պատմությանը վերաբերվող ռազմական իրերով։

## Պատկերասրահ

Entrada del antiguo fuerte del Desnarigado, Ceuta.jpg
Castillo del Desnarigado, Ceuta, España, 2015-12-10, DD 35.JPG
Castillo del Desnarigado, Ceuta, España, 2015-12-10, DD 37.JPG
Castillo del Desnarigado, Ceuta, España, 2015-12-10, DD 40.JPG


## Ծանոթագրություններ

Կատեգորիա:Իսպանիայի ամրոցներ
Հանուն հայրենիքի

**«Հանուն հայրենիքի»** (), ռեժիսորներ Վսևոլոդ Պուդովկինի և Դմիտրի Վասիլևի հերոսական կինոպատմվածքը, որը հիմնված է Կոնստանտին Սիմոնովի «Ռուսները» պիեսի վրա (1942):

## Սյուժե
Կապիտան Սաֆանովը իր սիրելիին՝ խուզարկու Վալեչկային ուղարկում է գերմանացիների կողմից պաշարված քաղաքը, որտեղ ժամանում է նոր հրամանատարություն՝ Վերմախտի դաժան գեներալը։ Վկայակությունները փոխանցում է Սաֆանովի մայրը։ Շուտով վերջանում է խորհրդային զինվորների ուտելիքի և ջրի պաշարը, իսկ նրանք հնարավորություն չունեն դիմել իրենց աջակիցներին։ Վալեչկային հրաման է տրվում պայթեցնել կամուրջը, ինչի մասին իմանում է խորհրդային բանակում թաքնված գերմանացի լրտեսը։ Շուտով զինվորները իմանում են դրա մասին և բռնում լրտեսին, բայց նա մինչ այդ կարողացել էր ինֆորմացիան փոխանցել և գերմանացիները բռնում են Վալեչկային։ Վալեչկային օգնելու, ինչպես նաև գերմանական շտաբին սխալ տեղեկություններ տալու համար Սաֆանովը քաղաք ուղարկում է փորձառու խուզարկու լեյտենանտ Գլոբային։ Այդ ընթացքում կարմիրբանակային որդի կորցրած մայրը թունավորում է քաղաք ժամանած գերմանացի գեներալին։

Գլոբան կարողանում է գերմանական բանակի ուշադրությունը շեղել նրանց համար կարևոր ստրատեգիական կամրջից և մոլորության մեջ գցել։ Նշանակված ժամին կամրջով քաղաք գալիս է խորհրդային բանակը։ Փախչելու ժամանակ գերմանացիները կրակում են իրենց բանտարկյալի վրա, բայց Գլոբան իրեն զոհելով կարողանում է պաշտպանել Վալեչկային։

## Դերակատարներ
* Նիկոլայ Կրյուչկով — *Իվան Նիկիտիչ Սաֆանով, [[կապիտան]]*
* Ելենա Տյապկինա — *Մարֆա Սաֆանովա Պետրովնա, կապիտան Սաֆանովի մայրը*
* Միխայիլ Ժարով — *Իվան Իվանովիչ Գլոբա, [[լեյտենանտ]]*
* Մարիա Պաստուխովա — *Վալեչկա, Վալենտինա Նիկոլևնա Անոշենկո, խուզարկու*
* Վլադիմիր Գրիբկով — *Նիկոլայ Խաարտինով, բժիշկ, քաղաքապետ*
* Օլգա Ժիզնևա — *Մարիա Նիկոլայևնա Խարտինովա*
* Ֆյոդոր Կուրիխին — *Ալեքսանդր Վասիլևիչ Վասին, ուսանողների խմբի ղեկավար, [[մայոր]], քաղաքի պաշտպանության շտաբի ղեկավար*
* Պյոտոր Ալեյնիկով — *Իլին, [[գումարտակ]]ի կոմիսիար*
* Վսեվոլոդ Պուդովկին — *գերմանացի [[գեներալ]]*
* Բորիս Պոսլավսկի — *Վերներ, գերմանացի [[գնդապետ]]*
* Ալեքսանդր Ռումնև — *Ռոզենբերգ, կապիտան, գեներալի համհարզ*
* Մ. Չեպել — *Կոզլովսկի, [[Նիկոլաև (քաղաք, Ուկրաինա)|Նիկոլաև]] քաղաքի ոստիկան*
* Վիկտոր Կուլակով — *Սեմյոնով, հենց ինքը Կուրտ Մյուլերը, պորովոկատոր և դավաճան*
* Ալեքսանդրա Դանիլովա — *Շուրա, կապավորուհի*
* Իվան Կլյուկվին — *սանիտար* (չկա ենթագրերում)

## Ծանոթագրություններ

## Արտաքին հղումներ
* 
* 

Կատեգորիա:1940-ականների ռուսերեն ֆիլմեր
Կատեգորիա:1943 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:1954 ֆիլմեր
Կատեգորիա:1940-ականների խորհրդային ֆիլմեր
Կատեգորիա:1943 ԽՍՀՄ-ում
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Լաքիթ Ստենֆիլդ

**Լաքիթ Լի Ստենֆիլդ** (, ), ամերիկացի դերասան և ռեփեր։

## Կարիերա
Ստենֆիլդը նախքան հայտնի դառնալը զբաղվել է տան կտուրների կառուցմամբ, այգեգործությամբ, ինչպես նաև աշխատել է AT&T հեռահաղորդակցման ընկերությունում և մարիխուանայի օրինական գործարանում։ Նա հայտնի դարձավ 2013 թվականին էկրան բարձրացած «Կարճ ժամկետ 12» ֆիլմում նկարահանվելուց հետո, որի համար Independent Spirit Awards մրցանակաբաշխությունում առաջադրվեց «Լավագույն աջակցող դերասան» մրցանակին, սակայն չհաղթեց։ Հետագա տարիներին նաև նկարահանվեց այնպիսի ֆիլմերում, որոնցից են «Սելմա», «Թմրանյութ», «Ուղիղ Քոմփթոնից» և այլն։ 2016 թվականից նկարահանվում է ռեփեր Դոնալդ Գլովերի «Ատլանտա» հեռուստասերիալում։ Ստենֆիլդը նաև ռեփեր է և հանդիսանում է Moors հիփ հոփ դուետի անդամ։

## Ծանոթագրություններ

## Արտաքին հղումներ
* 

Կատեգորիա:1991 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի ռեփերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Օգոստոսի 12 ծնունդներ
Լիխտենշտայն (ամրոց)

**Լիխտենշտայն** (), ամրոց Գերմանիայի հարավում, Շվաբյան Ալբ լեռնազանգվածի մոտ, Էխաց գետի ակունքի վերևում։

## Նկարագրություն
Լիխտենշտայն ամրոցը գտնվում է ծովի մակարդակից 817 մ բարձրության վրա։ Ամրոցից հարավ-արևելք պահպանվել են միջնադարյան բերդի ավերակներ (Հին Լիխտենշտայնի՝ կառուցված 1150-1200 թթ.), որը կործանվել է 14-րդ դարի վերջերին և այլևս չի վերականգնվել։ Իսկ այսօր գոյություն ունեցող ամրոցը կառուցվել է 1840-1842 թթ.՝ համաձայն 19-րդ դարում միջնադարյան ամրոցների մասին եղած պատկերացումների։
Պատմականորեն, այդ վայրում ամրոց եղել է 1200-ականներին։ Այն ավերվել է երկու անգամ՝ 1311 և 1381 թվականներին։ Դրանից հետո ամրոցը չի վերականգնվել և աստիճանաբար վերածվել է փլատակների։
1802 թվականին այդ տարածքն անցավ Ֆրեդերիկ I Վյուրտենբերգցու իշխանության տակ, որտեղ նա կառուցել է որսորդական տնակ։ 1837 թվականից ամրոցն անցավ հերցոգ Վիլհելմ ֆոն Ուրախին՝ Վյուրտենբուրգի կոմսին, ով, ոգեշնչվելով Վիլհելմ Հաուֆի  «Լիխտենշտայն» վեպից, 1840-42 թվականներին կառուցեց ներկայիս ամրոցը, որի նոր գոթական տեսքը նախագծել է ճարտարապետ Կարլ Ալեքսանդր Հայդելոֆը։
Այսօր ևս ամրոցը պատկանում է Ֆոն Ուրախ հերցոգների տոհմին, բայց բաց է այցելուների առջև։ Ի դեպ, ամրոցում պահպանվում է միջնադարյան զենքի ու զրահի մեծ հավաքածու։

## Ներկայիս վիճակը
1997-1999 թվականներին ամբողջությամբ վերականգնվել են 2-րդ և 3-րդ հարկերը։ Այսօր այցելուները ուղեկցորդի հետ կարող են շրջել ամրոցում, քանի որ առանց նրա պարզապես հնարավոր չէ ծանոթանալ ներսի պատմական արժեք ներկայացնող իրերին ու դրանց նշանակությանը։ Այնտեղ ցուցադրվում են միջնադարյան թնդանոթներ՝ տեղակայված հենց իրենց համար նախատեսված աշտարակների վրա։
## Պատկերասրահ

SchlossLietzow.jpg
LichtensteinHonau.jpg
Lichtenstein Schwaebische-Alb.jpg
Leckzapfen Osthofen.jpg
Schloss Lichtenstein, 1-2010 4.jpg


## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Գերմանիայի ամրոցներ
Սուֆլե

[thumb|[Շոկոլադե սուֆլե]]
**Սուֆլե** (), ձվի դեղնուցներից պատրաստված ֆրանսիական ուտեստ, դեղնուցներին խառնում են նաև այլ բաղադրամասեր, որին այնուհետև ավելացնում են նաև ձվի սպիտակուցները։ օգտագործում են և՛ որպես հիմնական ուտեստ, և՛ որպես քաղցր աղանդեր։

Ցանկացած դեպքում սուֆլեն պարունակում է ամենաքիչը երկու բաղադրիչ. նախ թթվասեր պարունակող հատուկ բույր ունեցող խառնուրդ, և երկրորդ` ձվի հարած սպիտակուցներ։ Առաջինը համ է տալիս, իսկ սպիտակուցները` թեթևություն, եթերայնություն։ Խառնուրդի հիմքում սովորաբար թթվաշոռ է, շոկոլադ, կամ լիմոն (վերջին երկուսին շաքարավազ ավելացնելով պատրաստում են աղանդերը), կամ էլ հատուկ սոուս` , այս դեպքում, որպես կանոն պատրաստվում է մսով կամ սունկով սուֆլե։

Սուֆլեն պատրաստվում է ջեռոցում, հրակայուն ափսեի մեջ, ջերմաստիճանից փքվում է, բայց ջեռոցից հանելուց 20-30 րոպե հետո փքվածությունն իջնում է։

## Տես նաև
* Օմլետ
* Պուդինգ

## Արտաքին հղումներ
* Суфле (несладкие)

Կատեգորիա:Ֆրանսիական աղանդեր
Կատեգորիա:Ուտեստներ հավի ձվից
Հակավեպ

**Հակավեպ**, փորձարարական գեղարվեստական գրականության ստեղծագործություն, որը խուսափում է վեպին բնորոշ և ընդունված կանոններից՝ փոխարենը հաստատելով սեփական կանոնները։

## Ծագումնաբանություն
[ձախից|մինի|200x200փքս|[Ժան Պոլ Սարտրն է առաջին անգամ կիրառել «հակավեպ» տերմինն իր այժմյան իմաստով:]]
«Հակավեպ» տերմինը () ժամանակակից գրականության մեջ առաջին անգամ կիրառել է ֆրանսիացի փիլիսոփա և քննադատ Ժան Պոլ Սարտրը իր՝ 1948-ին արված Նատալի Սառոտի «Անհայտ մարդու դիմանկարը» աշխատանքի ներածության մեջ։ Սակայն դրանից շատ առաջ՝ 1633 թվականին Շառլ Սորելն օգտագործել է այս տերմինը իր *Le Berger extravagant* գրքի ծաղրական բնույթը նկարագրելու համար։

## Առանձնահատկություններ
Հակավեպը սովորաբար հատվածավորում և լղոզում է իր կերպարների փորձը՝ իրադարձությունները պատկերելով առանց ժամանակագրական հաջորդականության և փորձելով խախտել միասնական ու կայուն անհատականություններ ունեցող կերպարների գաղափարը։ Հակավեպը սկզբունքային առանձնահատոկությունների է՝ բացահայտ սյուժեի բացակայությունը, կերպարի նվազագույն զարգացումը, ժամանակային հաջորդականության փոփոխությունները, շարադասության և բառապաշարի հետ փորձերը, այլընտրանքային ավարտն ու սկիզբը։ Ծայրահեղ դեպքերում հակավեպը կարող է ներառել դատարկ էջեր, նկարներ կամ հիերոգլիֆներ։

## Պատմություն
Չնայած որ տերմինը հիմնականում օգտագործվում է 1940, 50 և 60-ականների ֆրանսիական *nouveau roman*-ը նկարագրելու համար, նմանատիպ ստեղծագործությունների կարելի է հանդիպել նաև ավելի վաղ։ Արոն Կիբեդի Վարգան ենթադրել է, որ վեպը, որպես այդպիսին ծագել է որպես հակավեպ, քանի որ առաջին վեպերը, օրինակ՝ «Դոն Կիխոտը», խախտում էր վեպին բնորոշ կառուցվածքը։

Միայն հետպատերազմյան տարիներին տերմինը սկսեց ճանաչվել և կիրառվել քննադատության մեջ։

## Ծանոթագրություններ

Կատեգորիա:Գրական ուղղություններ
Գևորգ Ստամբոլցյան

**Գևորգ Ստամբոլցյան** (), հայ դերասան։ ՀԽՍՀ վաստակավոր արտիստ (1984)։

## Կենսագրություն
Գևորգ Ստամբոլցյանը ծնվել է Թուրքիայում։ 1932 թվականին տեղափոխվել է Հայաստան։ 1937 թվականին սովորել է Վավիկ Վարդանյանի գլխավորած թատերական ստուդիայում, այնուհետև աշխատանքի է անցել Էջմիածնի շրջանային պետական թատրոնում։ 1945 թվականից եղել է Երևանի Պատանի հանդիսատեսի թատրոնի դերասան։ Հեռակա կարգով ավարտել է Երևանի գեղարվեստա-թատերական ինստիտուտի թատերագիտական ֆակուլտետը։

## Ներկայացումներ
* Սողոմոն վարժապետ՝ Դ. Գազազյանի «Խաչատուր Աբովյան»
* Ստախովիչ՝ Ալեքսանդր Ֆադեևի «Երիտասարդ գվարդիա» 
* Թովմաս՝ Հակոբ Պարոնյանի «Ատամնաբույժն արևելյան»
* Բոնասյե՝ Ալեքսանդր Դյումայի «Երեք հրացանակիրները»
* Բլեկբորն՝ Կ. Մինցի, Վ. Կրեպսի «Հռչակավոր կապիտանների ակումբը»
* Կիրակոս՝ Միքայել Շաթիրյանի «Երաժշտախումբ»
* Խոստովանահայր՝ Էթել Լիլիան Վոյնիչի «Բոռ»
* Իսայի՝ Գաբրիել Սունդուկյանի «Խաթաբալա»
* Թենարդիե՝ Վիկտոր Հյուգոյի «Թշվառները»
* Շմագա՝ Ալեքսանդր Օստրովսկու «Անմեղ մեղավորները»

## Ֆիլմեր
* «Տժվժիկ», 1961 
* «Քաղաքավարության վնասները», 1964 
* «Ձախորդ Փանոս», 1969 
* «Հուսո աստղ», 1978 
* «Հող և ոսկի», 1984

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Մաֆին

**Մաֆին** (), փոքր, կլոր կամ օվալաձև թխվածք, հիմնականում՝ քաղցր։ Բաղադրության մեջ մտնում են տարբեր միջուկներ, այդ թվում նաև մրգեր։ Նման է կեքսի։ Սովորակին մաֆինը տեղավորվում է մեծահասակ մարդու ափի մեջ։ Կարելի է առանձանցնել նաև եգիպտացորենի ալյուրից պատրաստված մաֆիններ։ Մաֆինի մեջ երբեմն ավելացնում են հապալասը, շոկոլադի շերտերը, ազնվամորին, դարչինը, ընկույզը, բանանը, նարինջը, դեղձը, գազարը, լիմոնը և այլն։

## Ծագում
Մաֆին անվան ծագման հետ կապված կան մի քանի պատմություններ։ Ըստ դրանից մեկի մաֆին բառը եկել է Մեծ Բրիտանիա 11-րդ դարին, ֆրանսիական *moufflet* բառից, որը թարգմանաբար նշանակում է փափուկ հաց։ Մեկ այլ պատմություն այդ բառը կապում է գերմանական muffe բառի հետ, որը հացի տեսակներից մեկի անունն է։

Մաֆինները ունեցել են փոքր տորթի տեսք, ինչպես եգիպտացորենի ալյուրով պատրաստված հացը։ Այդ մաֆինները ներկայիս մաֆինների չափ քաղցր չեն եղել և չեն ունեցել այսքան տարատեսակներ։ Քանի որ մաֆին թխելը շատ հեշտ էր և արագ, դրանք շատ շուտով պատրաստվում էին նախաճաշի համար՝ որպես արագ պատրաստվող պրակտիկ սնունդ։ Բայց քանի որ մաֆինները շուտ էին չորանում, վաճառքում դրանք հայտնվեցին միայն 20-րդ դարի կեսերին։ Այդ ժամանակ բաղադրատոմսերը սահմանափակ էին․ օգոտագործվում էին միայն եգիպտացորենի, ցորենի ու վարսակի ալյուրներ, իսկ որպես միջուկ՝ օգտագործում էին չամիչը, խնձորը և ընկույզը։

1950֊ական թվականներին վաճառքում հայտնվեցին մաֆիններ թխելու համար հատուկ պատրաստված խառնուրդներ՝ արտադրված այնպիսի ընկերությունների կողմից, ինչպիսիք են  *Spacey’s* (ԱՄՆ) և *Cadbury*֊ն (Մեծ Բրիտանիա)։ 1960-ական թվականներին բացվեցին սրճարանների ցանցեր, որտեղ վաճառվում էին մաֆինների տարբեր տեսակներ։ Այդպիսի ցանցերը հիմնականում տարածաշրջանային էին։ Օրինակ՝ *The Pewter Pot*-ը Հարավային Նոր Անգլիայում։ ԱՄՆ-ում չկար նման ֆիքսված տարածաշրջանային բիզնես, սակայն ավստրալիական *Muffin Break*-ը տարածվեց մինչև Նոր Զելանդիա և Մեծ Բրիտանիա՝ առաքելով մաֆիններ նաև ԱՄՆ։

## Մաֆինների տարատեսակներ
Գոյություն ունի մաֆինի երկու տեսակ՝ անգլիական և ամերիկյան։ Անգլիական մաֆինները պատրաստվում են թթխմորով, իսկ ամերիկական մաֆինների խմորի մեջ ավելացնում են փխրուցիչ կամ սոդա։ Ներկայումս նաև կան մաֆիննեի պատրաստման համար հատուկ խառնուրդներ։ Այդ խառնուրդները լավացնում են արդեն պատրատսի մաֆինի կառուցվածքը և տալիս հատուկ համ։ Լրացուցիչ բաղադրիչների՝ մրգերի, ընկույզների ավելացումը օգնում են պահպանել մաֆինի ցանկալի տեսքը։

## Տես նաև
* Կեքս
* Քափքեյք

## Ծանոթագրություններ

## Արտաքին հղումներ
* Շոկոլադե մաֆինի բաղադրատոմս
* http://www.muffinrecipes.net
* http://www.muffinrecipes.co.uk

Կատեգորիա:Աղանդեր
Լուիջի Կառլո Բորրոմեո

**Լուիջի Կառլո Բորրոմեո** (, ), իտալացի Հռոմի Կաթոլիկ եկեղեցու եպիսկոպոս։ Պիուս XII պապի կողմից 1952 թվականի դեկտեմբերի 28-ին նշանակվել է Պեզարոյի արքեպիսկոպոսական թեմի առաջնորդ և այն ղեկավարել մինչ իր վախճանը։

## Կենսագրություն
Լուիջի Կառլո Բորրոմեոն ծնվել է 1893 թվականին Գրաֆինյանայում։ Կաթոլիկ  քահանա է ձեռնադրվել 1918 թվականի մարտի 20-ին։ 1951 թվականի նոյեմբերի 4-ին նշանակվել է Լոդիի թեմի օգնական եպիսկոպոս և ձեռնադրություն ստացել նույն թվականի դեկտեմբերի 2-ին Չոմայի եպիսկոպոսի տիտղոսով։ Հռոմի Պիուս XII պապի կողմից 1952 թվականի դեկտեմբերի 28-ին նշանակվել է Պեզարոյի արքեպիսկոպոսական թեմի առաջնորդ և այն ղեկավարել մինչև իր մահը։ Վատիկանի երկրորդ ժողովի 4 նստաշրջանների համակարգող ղեկավարն էր։  1971 թվականին Պեզարոյում նոր ծխական համայնք է հիմնել  կաթոլիկ սուրբ Կառլո Բորրոմեոյի անվամբ։

Մահացել է 1975 թվականի հուլիսի 4-ին՝ 81 տարեկան հասակում։

## Պատկերասրահ

Պատկեր:Pesaro cathedral grave bishop borromeo.JPG|Լուիջի Կառլո Բորրոմեոյի գերեզմանաքարը


## Ծանոթագրություններ

## Գրականություն
* Ernestus Preziosi; "*La marea che sale…*" Mons. Luigi Borromeo vescovo di Pesaro e l’apertura a sinistra; Pisaurum; From: *Frammenti. Quaderni per la ricerca*, n. 11/2007.

## Արտաքին հղումներ
* Profile of Mons. Borromeo *www.catholic-hierarchy.org*
* Official Page of diocese of Pesaro

Կատեգորիա:1975 մահեր
Կատեգորիա:Հոկտեմբերի 26 ծնունդներ
Կատեգորիա:Հուլիսի 4 մահեր
Կատեգորիա:Պեզարոյի եպիսկոպոսներ